**ПИТАЊЕ ПОТЕНЦИЈАЛНОГ ПОНУЂАЧА**

П Р Е Д М Е Т: Захтев за појашњење конкурсне докуметнације за јавну набавку: Медицинска опрема - ЕKГ радна станица, Ергобицикл за оптерећење пацијента, ПЦ спирометријска јединица (спирометар), припадајући ПЦ рачунар саласер принтером; ЈН бр.12/2019

Поштовани, Овим путем желимо да упутимо захтев за додатно појашњење конкурсне документације. У техничкој спецификацији се инсистира да се сва наведена опрема налази у оквиру једне партије иако су у питању више различитих апарата. На тај начин смо онемогућени да понудимо део тражене опреме која у потпуности задовољава навдене техничке карактеристике, јер неке од тражених уређаја ми немамо у нашем продајном програму. Не постоји ни један ваљан разлог због кога би се инсистирало да сва наведена опрема буде у оквиру једне партије, јер су у питању независни апарати. На тај начин се фаворизују одређени понуђачи који у свом асортиману имају сву наведену опрему.

Занима нас да ли постоји могућност да се сва опрема подели по независним партијама?

1. ЕKГ радна станица

2. Ергобицикл за оптерећење пацијента

3. ПЦ спирометријска јединица (спирометар)

4. Припадајући ПЦ рачунар са ласер принтером

**ОДГОВОР КОМИСИЈЕ ЗА ЈАВНЕ НАБАВКЕ**

Наручилац је конкурсном документацијом одредио техничке спецификације за тражена добра у складу са ЗЈН-ом, члан 70, став 1, односно у виду карактеристика и функционалних захтева сходно својим објективним потребама.

На основу поднетог захтева за додатним објашњењем Наручулац делимично усваја захтев заинтересованог понуђача тако што ЕKГ радну станицу са ергобициклом за оптерећење пацијената и припадајућим ПЦ рачунаром ставља у једну партију а ПЦ спирометријску јединицу – спирометар у другу.

Наручилац не може у потпуности изаћи у сусрет заинтересованом понуђачу из разлога што ЕKГ радна станица за тестирање пацијената у миру и под оптерећењем заједно са ергобициклом за оптерећење пацијената и припадајућим ПЦ рачунаром представља компактно ергометријско радно место у саставу кабинета за спортску медицину које мора да омогући сигурно извођење високоризичних тестова оптерећења пацијената. Kао јединствена целина ергометријско радно место мора да поседује апсолутну компатабилност и функционалност сегмената састављених у истој.

Наручилац ће извршити измену конкурсне документације Јавне набавке у складу са горе наведеним.

**ДОМ ЗДРАВЉА „РУМА“РУМА**

**КОМИСИЈА ЗА ЈАВНЕ НАБАВКЕ**